Source: http://docplayer.fi/1461516-Ulkomaanliikenteen-palveluiden-arvonlisaverotuksen-kayttoonoton-vaikutukset-laiva-ja-lentoliikenteeseen.html
Timestamp: 2017-11-23 04:02:53+00:00
Document Index: 26309222

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen - PDF
Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen
Download "Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen"
1 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen I Keskusteluaiheita Discussion Papers 11 January 2012 No 1266 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Reijo Mankinen * Olavi Rantala ** * ETLA The Research Institute of the Finnish Economy, ** ETLA The Research Institute of the Finnish Economy,
2 II ETLA Keskusteluaiheita Discussion Papers No 1266 Tutkimuksen on rahoittanut Suomen Varustamot ry. ISSN
3 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen 1 Sisällysluettelo Tiivistelmä 2 1 Johdanto ja yhteenveto 3 2 Suomen ulkomaanliikenteen kehitys Suomen ja ulkomaiden välinen matkustajalaivaliikenne Suomen ja ulkomaiden välinen lentoliikenne 7 3 Arvonlisäverotus Suomessa ja lähialuemaissa 9 4 Varustamoiden ja lentoliikenteen tuotto- ja kulurakenne 11 5 Palveluiden arvonlisäverotuksen vaikutukset laiva- ja lentoliikenteen kannattavuuteen ja työllisyyteen 13 Liite 1 Kysynnän hinta- ja tulojoustot 17 Liite 2 Arvonlisäverotuksen vaikutukset kannattavuuteen ja työllisyyteen 19 1 Arvonlisäveron vaikutus tuottajahintaan ja kuluttajahintaan 19 2 Arvonlisäverotuksen kiristymisen kannattavuus- ja työllisyysvaikutukset 20 3 Vaikutukset muun myynnin kautta 21 Liite 3 Tarjonnan hintajousto ja kilpailutilanteen merkitys 25 1 Tarjonnan lyhyen ajan hintajousto 25 2 Tarjonnan pitkän ajan hintajousto 26 3 Kilpailutilanteen merkitys 27 Viitteet 29
4 2 ETLA Keskusteluaiheita Discussion Papers No 1266 Tiivistelmä Selvityksessä arvioidaan kansainvälisen matkustajaliikenteen palveluiden arvonlisäverotuksen käyttöönoton vaikutuksia laiva- ja lentoliikenteen kannattavuuteen ja työllisyyteen Suomesta käsin toimivien yritysten näkökulmasta. Kyseisten palveluiden saattaminen arvonlisäverotuksen piiriin johtaa palveluiden kuluttajahintojen nousuun, tuottajahintojen laskuun sekä yritysten kannattavuuden ja työllisyyden heikkenemiseen. Koska EU-maiden välisen liikenteen arvonlisäverotukseen on tarkoitus soveltaa lähtömaaperiaatetta, vaikutukset riippuvat liikenteen lähtömaiden arvonlisäverokannoista. Selvityksessä arvioidaan euromääräisiä menetyksiä ja työllisyysvaikutuksia suurimmille Suomesta käsin toimiville liikenteenharjoittajille suunnatusta kyselystä saatujen lähtötietojen pohjalta. Arvion mukaan laivaliikenteen palveluiden arvonlisäverotus johtaisi 55 miljoonan euron luokkaa oleviin myyntituottojen menetyksiin suurimmille Suomesta operoiville matkustajaliikennettä harjoittaville varustamoille. Varustamoiden yhteenlaskettu käyttökate supistuisi noin 25 miljoonaa euroa. Suurin vaikutus kohdistuisi Suomen ja Ruotsin väliseen liikenteeseen. Työllisyysmenetykset saattaisivat olla yli 600 työpaikan luokkaa. Mainitut arviot ovat siltä osin suuntaa-antavia, että lähtötietoja koskeva kysely on suunnattu vain suurimmille varustamoille ja laskennan pohjana ovat vuosien keskiarvotiedot. Koko Suomesta käsin operoivan laivaliikenteen toimialan osalta arviot kuvaavat siten vähimmäisvaikutuksia. Asiasanat: Kansainvälinen matkustajaliikenne, palvelut, arvonlisäverotus
5 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Johdanto ja yhteenveto Suomen ja muiden EU-maiden välisen laiva- ja lentoliikenteen palveluihin ei ole toistaiseksi sovellettu arvonlisäverotusta, koska EU:ssa ei ole päästy sopimukseen siitä, minkä maan verokantaa palveluiden arvonlisäverotuksessa olisi käytettävä. EU:n komissiossa suunnitellaan nyt palvelujen saattamista arvonlisäverotuksen piiriin siten, että EU-maiden välisen liikenteen arvonlisäverotuksessa sovelletaan nk. lähtömaaperiaatetta ja kolmansiin maihin suuntautuvassa liikenteessä nk. suorituspaikkaperiaatetta. Käytännössä lähtömaaperiaatteen soveltaminen ulkomaanliikenteen palveluiden arvonlisäverotukseen tarkoittaa sitä, että esimerkiksi Suomesta Viroon suuntautuvan matkustamisen palvelumyyntiä verotetaan Suomen arvonlisäverokannan mukaan ja Viron arvonlisäkantaa sovelletaan matkalla Virosta Suomeen. Suomesta Ahvenanmaan kautta Ruotsiin kulkevassa liikenteessä käytetään Suomen arvonlisäkantaa Ahvenanmaan rajalle, jonka jälkeen myynti on verotonta. Ruotsin aluevesille siirryttäessä sovelletaan Ruotsin arvonlisäverokantaa. Palvelumyynnin arvonlisäverottomuus on osaltaan tukenut laiva- ja lentoliikennettä harjoittavien yritysten toimintaedellytyksiä. Jos palveluiden myynnin verovapaus poistuu, palveluiden hinnan nousu vähentää liikenteessä tarjottavien palveluiden kysyntää ja saattaa pahimmassa tapauksessa vähentää kuljetuspalveluiden tarjontaa, esimerkiksi reittiliikenteen vuoroja. Joka tapauksessa palveluiden verottaminen heikentää laiva- ja lentoliikenteen palvelutuotannon kannattavuutta ja työllisyyttä. Käsillä olevassa selvityksessä arvioidaan palveluiden arvonlisäverotuksen käyttöönoton vaikutuksia laiva- ja lentoliikenteen kannattavuuteen ja työllisyyteen lähinnä Suomesta käsin toimivien yritysten näkökulmasta. Osa tutkimuksessa käytetystä tilastomateriaalista on kerätty kyselytietona yrityksiltä. Käsillä olevassa raportissa tätä tilastomateriaalia on käytetty niin, etteivät yrityskohtaiset tiedot tule julki. Kansainvälisen matkustajaliikenteen palveluiden saattaminen arvonlisäverotuksen piiriin johtaa näiden palveluiden kuluttajahintojen nousuun, tuottajahintojen laskuun sekä yritysten kannattavuuden ja työllisyyden heikkenemiseen. Koska EU-maiden välisen liikenteen arvonlisäverotukseen on tarkoitus soveltaa lähtömaaperiaatetta, vaikutukset riippuvat liikenteen lähtömaiden arvonlisäverokannoista. Kuluttajahinnan nousun ja tuottajahinnan laskun keskinäinen suuruus riippuu kysynnän ja tarjonnan hintajoustoista siten, että arvonlisäverokiilan kasvun vaikutus näkyy sitä suurempana tuottajahinnan alenemisena mitä suurempi kysynnän hintajousto on. Käsillä olevan selvityksen kannattavuusvaikutusarvioissa palveluiden kysynnän hintajoustoksi oletetaan aiempien tutkimusten perusteella Tämä tarkoittaa, että kuluttajahinnan yhden prosentin nousu johtaa kysynnän 0.8 prosentin vähenemiseen. Verollisiksi tulevien palveluiden prosentuaaliset hinta-, kysyntä- ja kannattavuusmuutokset ovat suurimmat niiden kansainvälisen liikenteen lähtömaiden kohdalla, joissa palveluiden tuleva arvonlisäverokanta on korkein. Käsillä olevan selvityksen vertailussa mukana olevista maista ravintoloiden ruokatarjoiluun kohdistuvat vaikutukset ovat suurimmat Ruotsista ja Virosta lähtevässä liikenteessä, koska matkustajaliikenteen ravintolaruokatarjoilun arvonlisäverotus kiristyy nykyisten verokantojen mukaan
6 4 ETLA Keskusteluaiheita Discussion Papers No eniten näistä maista lähtevässä liikenteessä. Alkoholitarjoiluun ja muihin palveluihin kuin ravintoloiden ruokatarjoiluun kohdistuvat vaikutukset ovat sen sijaan suurimmat Ruotsista ja Suomesta lähtevässä liikenteessä. Selvityksessä arvioidaan euromääräisiä menetyksiä ja työllisyysvaikutuksia suurimmille Suomesta käsin toimiville liikenteenharjoittajille suunnatusta kyselystä saatujen lähtötietojen pohjalta. Arvion mukaan laivaliikenteen palveluiden arvonlisäverotus johtaisi 55 miljoonan euron luokkaa oleviin myyntituottojen menetyksiin suurimmille Suomesta operoiville matkustajaliikennettä harjoittaville varustamoille. Varustamoiden yhteenlaskettu käyttökate supistuisi noin 25 miljoonaa euroa. Suurin vaikutus kohdistuisi Suomen ja Ruotsin väliseen liikenteeseen. Työllisyysmenetykset saattaisivat olla yli 600 työpaikan luokkaa. Arviot ovat siltä osin vain suuntaa-antavia, että lähtötietoja koskeva kysely on suunnattu vain suurimmille varustamoille ja laskennan pohjana ovat vuosien keskiarvotiedot. Koko Suomesta käsin operoivan laivaliikenteen toimialan osalta arviot kuvaavat siten vähimmäisvaikutuksia. Laivaliikenteen palveluiden saattaminen arvonlisäverotuksen piiriin nostaa niiden kuluttajahintoja ja saattaa vähentää verollisiksi tulevien palveluiden käytön ohella myös laivamatkojen kysyntää. Palvelumyynnin tuottojen pieneneminen ja lipunmyynnistä saatavien tuottojen mahdollinen väheneminen voivat uhata joidenkin laivareittien ja - vuorojen tulevaisuutta. Tällaiset muutokset voisivat pahimmassa tapauksessa vaikeuttaa Suomen teollisuuden ulkomaankauppaa. Lentoliikenteessä palvelumyynti on huomattavasti vähäisempää suhteessa liikevaihtoon kuin matkustajalaivaliikenteessä. Näin ollen palvelumyynnin tulo arvonlisäverolliseksi ei lentoliikenteen kohdalla johtaisi yhtä suuriin kannattavuus- ja työllisyysvaikutuksiin kuin laivaliikenteessä.
7 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Suomen ulkomaanliikenteen kehitys 2.1 Suomen ja ulkomaiden välinen matkustajalaivaliikenne Suomen ja ulkomaiden välisen laivaliikenteen matkustajamäärä kasvoi voimakkaasti 1990-luvun lopulle asti, jonka jälkeen matkustajamäärä on pysynyt suunnilleen muuttumattomana. Suomen laivaliikenteen erityispiirteenä on ollut Viron-liikenteen voimakas kasvu 1990-luvun alkupuoliskolla Viron itsenäistymisen jälkeen. Viroon suuntautunut laivamatkailu on ollut paljolti edullisen hintatason vauhdittamaa ostosmatkailua. Ruotsiin suuntautunut matkailijaliikenne on puolestaan ollut luonteeltaan risteilymatkailua, johon liittyy yöpyminen laivassa ja erilaiset laivassa tehdyt ostokset. Kilpailu on heijastunut laivaliikenteen lippujen hintoihin. Varustamot ovat pyrkineet ylläpitämään kannattavuuttaan laivoilla myytävillä tuotteilla ja palveluilla. Huomattava osa varustamoiden tuotoista on tullut palvelumyynnistä, joten sen verottaminen voi heikentää merkittävästi matkustajaliikennettä harjoittavien varustamoiden kannattavuutta. Suomen ja Ruotsin sekä Suomen ja Viron välisten reittien matkustajavirrat ovat lähes 90 prosenttia Suomesta ulkomaille suuntautuvan laivaliikenteen matkailijoista. Muita merkittäviä matkailureittejä ovat Saksaan ja Puolaan suuntautuva liikenne. Kymmenen viime vuoden aikana Suomen ja ulkomaiden välisen laivaliikenteen matkustajamäärien kasvu on käytännössä pysähtynyt. Vaikka palveluiden tarjoajia alalla ei ole kovin paljon, hintakilpailu on pysynyt varsin kireänä. Kuvio 2.1 Suomeen saapuneen laivaliikenteen matkustajat Yhteensä Ruotsista Virosta Lähde : Tilastokeskus; matkailutilastot
8 6 ETLA Keskusteluaiheita Discussion Papers No Suomessa toimivan matkustajalaivaliikenteen markkinoita hallitsee kaksi suurta varustamoa. Lisäksi markkinoilla toimii muutama näitä selvästi pienempi varustamo (kuvio 2.2). Kahden suurimman varustamon osuus matkustajamäärästä on noin 80 prosenttia. Pienistä varustamoista Linda Line keskittyy pika-alusliikenteeseen Helsingin ja Tallinnan välillä. Finnlines on puolestaan keskittynyt rahtiliikenteeseen. Varsinaisia henkilöliikenteeseen ja risteilymatkoihin erikoistuneita varustamoja ovat Eckerö Line 1, Tallink Silja sekä Viking Line. Näistä kolmesta varustamosta Tallink Siljalla on myös merkittävää reittiliikennettä muualla Itämerellä, esimerkiksi Tallinna- Maarianhamina- sekä Riika-Tukholma-reiteillä Kuvio 2.2 Matkustaja-alusvarustamoiden osuudet matkustajamäärästä vuonna Rederieaktiebolaget Eckerö 13.6% Finnlines 3.1% Linda Line 1.7% Tallink Silja 43.3% Viking Line 38.3% Suomalaisten kansainvälistä matkustajaliikennettä harjoittavien varustamoyritysten lukumäärä on suunnilleen kaksinkertaistunut viidentoista viime vuoden kuluessa (taulukko 2.1). Tänä aikana suomalaisten varustamoiden liikevaihto ei ole kuitenkaan kasvanut kovin paljon. Vuoden 2009 lama johti itse asiassa matkustajalaivaliikennettä harjoittavien yritysten liikevaihdon vähenemiseen. Matkustajalaivaliikenteen henkilöstön määrä on vähentynyt jatkuvasti. 1 Eckerö Line on Rederiaktiebolaget Eckerön suomalainen tytäryhtiö. 2 Salenius (2009).
9 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen 6 7 Taulukko 2.1 Suomalaisten meriliikenteen matkustajalaivavarustamoiden liikevaihto, henkilöstö ja lukumäärä Vuosi Liikevaihto, milj Henkilöstö Yrityksiä Lähteet: Tilastokeskus; Yritysrekisteri ja Liikennetilastolliset vuosikirjat Tässä tutkimuksessa käytettävä laivaliikenteen yrityskohtainen tilastomateriaali on saatu Rederiaktiebolaget Eckeröltä, Tallink Siljalta ja Viking Lineltä. Vaikka yrityskysely kattaa yritysten lukumäärällä mitaten vain vähäisen osan matkustajalaivaliikenteen toimialasta, kyselyssä mukana olleet suuret yritykset ovat toiminnan laajuudella tarkastellen niin merkittäviä, että yrityskyselyn tuloksia voidaan käyttää kansainvälisen matkustajalaivaliikenteen palvelumyynnin arvonlisäverotuksen vaikutusten arviointiin. Yrityskyselyssä saadun tilastomateriaalin avulla arvioidaan verolliseksi tulevan palvelumyynnin suuruutta sekä arvonlisäverotuksen vaikutusta palvelutuotannon kannattavuuteen ja työllisyyteen. 2.2 Suomen ja ulkomaiden välinen lentoliikenne Muutaman viime vuoden aikana matkailijamäärät Suomen ja ulkomaiden välisessä laiva- ja lentoliikenteessä ovat olleet lähes yhtä suuret. Laivaliikenteen matkustajamäärä on ollut noin 8 miljoonaa ja lentoliikenteen matkustajamäärä noin 6 miljoonaa vuodessa. Laivaliikenteestä poiketen lentoliikenteen matkustajamäärä on lisääntynyt voimakkaasti aina viime vuosiin asti, keskimäärin noin 6 prosenttia vuodessa (kuvio 2.3). Vuonna 2009 lentoliikenne notkahti poikkeuksellisen syvän taantuman vuoksi, mutta vuodesta 2010 lähtien liikenne kääntyi jälleen nousuun. Tilauslentojen matkailijamäärä on pysynyt lähes ennallaan parinkymmenen viime vuoden ajan. Reittilentoliikenteen matkustajamäärä on sitä vastoin ollut vahvassa kasvussa. Markkinoita hallitsee Finnair, mutta markkinoilla toimii myös pienempiä lentoyhtiöitä. Suomalaisten lentoliikennettä harjoittavien yritysten lukumäärä ei ole kovin paljon muuttunut viidentoista viime vuoden kuluessa (taulukko 2.2). Lentoyhtiöiden yhteenlaskettu liikevaihto on tänä aikana likimain kolminkertaistunut. Lentoyhtiöissäkin vuoden 2009 lama johti kuitenkin liikevaihdon vähenemiseen. Lentoliikenteen henkilöstön määrässä on havaittavissa laskusuuntaus, vaikkakin selvästi lievempänä kuin matkustajalaivaliikenteessä. Mahdolliset muutokset palvelumyynnin verokohtelussa voivat olla hankalasti toteutettavissa lentoliikenteen osalta, sillä liikennöitävä reitti saattaa kulkea usean eri maan ilmatilassa, sekä EU:n sisäliikenteessä että ulkoliikenteessä.
10 8 ETLA Keskusteluaiheita Discussion Papers No Kuvio 2.3 Suomeen saapuneet kansainvälisen lentoliikenteen matkustajat Yhteensä Tilauslennot Lähde: Tilastokeskus; Liikennetilastollinen vuosikirja Taulukko 2.2 Suomalaisten lentoliikennettä harjoittavien yritysten liikevaihto, henkilöstö ja lukumäärä Vuosi Liikevaihto, milj Henkilöstö Yrityksiä Lähteet: Tilastokeskus; Yritysrekisteri ja Liikennetilastolliset vuosikirjat
11 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Arvonlisäverotus Suomessa ja lähialuemaissa Kansainvälisen laiva- ja lentoliikenteen palveluiden saattaminen arvonlisäverotuksen piiriin heikentää näiden palveluiden tuotannon kannattavuutta ja työllisyyttä sitä enemmän, mitä korkeampaa verokantaa palveluiden arvonlisäverotukseen sovelletaan. Verollisiksi tulevien palveluiden arvonlisäverokannat eroavat maittain. Verotuksessa on eroja myös siltä osin, että Suomessa ja joissain muissa EU-maissa ravintoloiden ruokatarjoiluun sovelletaan alennettua arvonlisäverokantaa. Matkustajaliikenteen palveluiden arvonlisäverotus muuttaa myös liikenteessä ja maissa tarjottavien palveluiden hintasuhteita ja palveluiden tuottajien hintakilpailukykyä. Ostosmatkailu on vaikuttanut matkailijamäärien kasvuun Suomen ja ulkomaiden välisessä laivaliikenteessä. Ostos- ja risteilymatkailua ovat vauhdittaneet sekä maiden väliset hintatasoerot etenkin Suomen ja Viron välillä että verovapaa myynti laivoilla. Maiden väliset hintatasoerot heijastavat muun muassa eroja arvonlisäverotuksen kireydessä. Taulukko 2.1 kuvaa laivaliikenteen tyypillisten myyntiartikkeleiden arvonlisäverokantoja Suomessa ja lähialueen maissa vuoden 2011 alussa. Ahvenanmaalla on verotukseen liittyvä eritysasema, koska Ahvenenmaan kautta kulkevilla aluksilla on oikeus alkoholin ja muiden hyödykkeiden verovapaaseen myyntiin, vaikkakin verovapaalle myynnille on asetettu määrällisiä rajoitteita. Sen sijaan esimerkiksi Tallinnasta voi tuoda vapaasti omaan käyttöön alkoholijuomia ja muita tuotteita, kunhan niistä on maksettu Viron arvonlisävero. Taulukko 3.1 Arvonlisäverokannat vuoden 2011 alussa, % Ravintolaruoka Alkoholi Elintarvikkeet Tupakka Tekstiilit Suomi Viro Ruotsi Saksa Puola Tällä hetkellä laivoilla tarjottavat ravintolapalvelut ja muu palvelumyynti ovat verovapaita. EU:n komission kaavailemien muutosten jälkeen kaikki laivalla tapahtuva palvelumyynti tulisi arvonlisäverotuksen piiriin. Tämä koskisi ravintolapalveluiden lisäksi baarimyyntiä, pelejä, saunapalveluita yms. Kuviot 3.1 ja 3.2 havainnollistavat EU:n komission kaavaileman arvonlisäverotuksen muutoksen soveltamista Suomen ja ulkomaiden välisen liikenteen palvelumyyntiin Itämeren alueella. Verouudistuksen jälkeen EU:n sisäliikenteessä sovellettaisiin lähtömaan arvonlisäverokantaa. Mikäli reitti kulkee kolmansien maiden kautta, arvolisäveroa kannetaan suorituspaikkaperiaatteen mukaisesti sen perusteella minkä maan alueella palvelumyynti tapahtuu. 3 Ruotsin ravintolapalveluiden arvonlisävero on 25 prosenttia sekä alkoholin että ruoan osalta. Suomessa ravintolaruoan arvonlisävero alennettiin 23 prosentista 13 prosenttiin heinäkuussa Myös Ruotsissa käydään nyt keskustelua vastaavasta veromuutoksesta.
12 10 ETLA Keskusteluaiheita Discussion Papers No Kuvio 3.1 Suomesta lähtevän ulkomaanliikenteen arvonlisäverotuksen pääasiallinen verokanta reiteittäin verouudistuksen jälkeen 0% 23% Suomi 23% 0% 23% Ahvenanmaa 23% Venäjä Ruotsi 23% Viro Saksa Kuvio 3.2 Suomeen tulevan ulkomaanliikenteen arvonlisäverotuksen pääasiallinen verokanta reiteittäin verouudistuksen jälkeen 0% 25% Suomi 23% 0% 25% Ahvenanmaa 20% Venäjä Ruotsi 19% Viro Saksa
13 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Varustamoiden ja lentoliikenteen tuotto- ja kulurakenne Käsillä olevaa selvitystä varten suurimmille Suomessa toimiville ulkomaan matkustajaliikennettä harjoittaville yrityksille suunnattiin kysely, jossa tiedusteltiin tuoreimpia tilinpäätöstietoja ja muita palveluiden arvonlisäverotuksen vaikutusarvioinnissa tarvittavia tietoja. Tutkimuksen tekohetkellä tuoreimmat tiedot olivat saatavilla vuodelta 2009, mutta tietoja pyydettiin myös vuosilta 2008 ja Kyselyyn saadut tiedot eivät ole aivan kattavia, joten joitakin tuotto- ja kulueriä on jouduttu arvioimaan. Myyntituotot ja kulut ovat vaihdelleet vuosittain muun muassa sen takia, että vuoden 2009 lama heijastui laiva- ja lentomatkustamiseen ja joiltain osin tuotot ja kulut olivat vuonna 2009 vähäisemmät kuin vuonna Kyselytietojen pohjalta laskettua varustamoiden tuotto- ja kulurakennetta kuvataan taulukossa 4.1. Satunnaisvaihtelun vaikutusten vähentämiseksi taulukossa esitetään vuosien keskimääräiset tuottojen ja kulujen jakautumat. Suurimmat erät varustamoiden tulonmuodostuksessa ovat matkalippujen myynnistä saadut tuotot, ravintola- ja baarimyynti sekä myymälä- ja kioskimyynti (taulukko 4.1). Tulorakenne vaihtelee reitistä riippuen. Pitemmillä risteilymatkoilla (Helsinki- Tukholma) laivojen ravintola- ja baarimyynnin osuus tulonmuodostuksesta on suurempi kuin muilla reiteillä. Sen sijaan lyhyemmillä matkoilla (Helsinki-Tallinna) korostuu myymälä- ja kioskimyynnin osuus tulonmuodostuksessa. Verolliseksi tuleva palvelumyynti muodostaa joka tapauksessa huomattavan osan varustamoiden tuotoista ja siten tämän tuottoerän merkittävä heikkeneminen uhkaa matkustajaliikennettä harjoittavien varustamoiden kannattavuutta. Matkustajaliikennettä harjoittavien varustamoiden suurimpia kulueriä ovat myytyjen tavaroiden hankinta-arvo ja henkilöstökulut. Nämä erät muodostavat yli puolet varustamoiden kokonaiskuluista. Taulukko 4.1 Suurten varustamoiden tuotto- ja kulurakenne vuosina Tuotot % Kulut % Lipunmyynti 21 Myytyjen tavaroiden hankinta-arvo 28 Ravintola- ja baarimyynti 28 Alusten henkilöstökulut 15 Myymälä- ja kioskimyynti 39 Polttoainekulut 9 Peliautomaatti- yms. tuotot 2 Satamamaksut ja -luotsaus 9 Tavaroiden kuljetustuotot 9 Muut käyttökulut 15 Käyttökate 24 Yhteensä 100 Yhteensä 100 Aiempaan vastaavan tyyppiseen selvitykseen verrattuna voidaan todeta, ettei varustamoiden tuottojen rakenteessa ole runsaan kymmenen vuoden aikana tapahtunut merkittäviä muutoksia (vrt. Granfelt, 1996). Myymälä- ja kioskimyynnin osuus tuotoista on hieman pienentynyt ja lipputulojen sekä ravintola- ja baarimyynnin osuudet ovat hieman kasvaneet. Myös kulurakenne on pysynyt likimain entisellään. Henkilöstökulujen osuus on hieman pienentynyt ja polttoainekulujen sekä tavaroiden hankintaarvon osuudet ovat jonkin verran kasvaneet.
14 12 11 ETLA Keskusteluaiheita Discussion Papers No 1266 Suurten matkustajaliikennettä harjoittavien varustamoiden vuosien myyntitietoja koskeneen kyselyn perusteella arvioiden verollisiksi tulevien palveluiden myynnistä kertyisi arvonlisäveroa Suomen ja Ruotsin sekä Suomen ja Viron välisillä reiteillä yhteensä noin 60 miljoonaa euroa, kun otetaan huomioon palveluiden arvonlisäverotuksen käyttöönoton vähentävä vaikutus palvelumyyntiin. Mainittu arvonlisäverokertymä jakaantuisi Suomen, Ruotsin ja Viron valtioiden kesken. Lentoliikenteessä palvelumyynti on ollut huomattavasti vähäisempää suhteessa liikevaihtoon kuin matkustajalaivaliikenteessä. Tähänastisen kehityksen perusteella arvioiden verollisiksi tulevien lentoliikenteen palveluiden myynnistä kertyisi arvonlisäveroa vain marginaalisesti verrattuna laivaliikenteestä kertyvään arvonlisäveroon. Toisaalta lentoliikenteen voimakas kilpailu on viime vuosina aiheuttanut kasvavaa painetta matkalippujen hintojen laskemiseen ja palveluiden maksullistamiseen ja tätä kautta myös palveluiden arvonlisäveropohjan kasvuun. Tältä osin lentoliikenteen palveluiden tulo arvonlisäverollisiksi pakottanee EU-alueella toimivat lentoyhtiöt jonkinlaisiin palvelutarjonnan uudistuksiin.
15 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen Palveluiden arvonlisäverotuksen vaikutukset laiva- ja lentoliikenteen kannattavuuteen ja työllisyyteen Kansainvälisessä matkustajaliikenteessä tarjottavien palveluiden arvonlisäverotuksen vaikutukset laiva- ja lentoliikenteen kannattavuuteen ja työllisyyteen riippuvat keskeisesti näiden palveluiden kysynnän ja tarjonnan hintajoustoista. Käytännössä keskeisin kannattavuus- ja työllisyysvaikutuksia määrittävä tekijä on kysynnän hintajousto, jonka käsitettä ja mittaamista tarkastellaan raportin liitteessä 1. Tilastoaineiston puuttuessa tässä selvityksessä ei ole mahdollista tutkia laiva- ja lentoliikenteessä tarjottavien ravintolapalveluiden kysynnän hintajoustoa, vaan sitä koskeva arvio joudutaan tekemään maissa tarjottavien ravintolapalveluiden hintajoustoa koskeneiden aiempien tutkimusten perusteella. Näiden tutkimusten perusteella ravintolapalveluiden kysynnän hintajoustoksi oletetaan Tämä tarkoittaa, että kuluttajahinnan yhden prosentin nousu johtaa kysynnän 0.8 prosentin vähenemiseen. Laivaliikenteessä tarjottavien ravintolapalveluiden kysynnän hintajousto saattaa vaihdella matkan keston mukaan. Voi olla, että ravintolapalveluiden kysynnän hintajousto on Helsingin ja Tallinnan välisessä pika-alusliikenteessä suurempi kuin pitemmillä laivamatkoilla, koska lyhytkestoisen matkan tapauksessa laivaravintolan palvelut voidaan helposti vaihtaa maista ostettavaan palveluun. Tilastoaineiston puuttuessa asiaa ei kuitenkaan voida tässä selvityksessä tutkia, vaan kysynnän hintajousto oletetaan samaksi kaikilla reiteillä. Kansainvälisen matkustajaliikenteen palveluiden saattaminen arvonlisäverotuksen piiriin johtaa näiden palveluiden kuluttajahintojen nousuun, tuottajahintojen laskuun sekä yritysten kannattavuuden ja työllisyyden heikkenemiseen. Koska EU-maiden välisen liikenteen arvonlisäverotukseen on tarkoitus soveltaa lähtömaaperiaatetta, vaikutukset riippuvat liikenteen lähtömaiden arvonlisäverokannoista. Arvonlisäverotuksen piiriin tulevissa kansainvälisen matkustajaliikenteen palveluissa on suuri osuus ravintolaruoalla, joten siihen sovelletuilla kansallisilla arvonlisäverokannoilla on suuri merkitys myös kansainvälisen matkustajaliikenteen palvelumyyntiin kohdistuvan arvonlisäverotuksen vaikutuksissa. Myös ravintoloissa ja baareissa myydyn alkoholin arvonlisäverotuksella on merkittävä vaikutus palvelutoiminnan hinnanmuodostukseen ja kannattavuuteen. Taulukko 5.1 kuvaa verollisiksi tulevien palveluiden kuluttajahintojen ja tuottajahintojen sekä palvelutuotannon kannattavuuden prosentuaalisia muutoksia liikenteen lähtömaan mukaan. Kuluttajahintojen ja tuottajahintojen muutosten arvioinnissa lähtökohtana ovat nykyiset arvonlisäverokannat. Kuluttajahintojen ja tuottajahintojen muutokset on laskettu liitteessä 2 kuvatulla tavalla. Kannattavuusvaikutukset tarkoittavat tässä yhteydessä myyntituottojen ja lyhyen ajan muuttuvien kustannusten erotuksena muodostuvan käyttökatteen muutoksia. Liitteessä 2 osoitetaan, että arvonlisäverotuksen kiristymisestä seuraava työllisyyden suhteellinen muutos vastaa taulukon 5.1 kuvaamaa kannattavuuden suhteellista muutosta. Arvonlisäverotuksen kiristyminen johtaa kuluttajahinnan nousuun ja tuottajahinnan laskuun. Muutosten keskinäinen suuruus riippuu kysynnän ja tarjonnan hintajoustoista
16 14 ETLA Keskusteluaiheita Discussion Papers No siten, että arvonlisäverokiilan kasvun vaikutus näkyy sitä suurempana tuottajahinnan alenemisena mitä suurempi kysynnän hintajousto on (liite 2). Taulukon 5.1 laskelmassa oletetaan aiemmin tehtyjen ekonometristen kysyntätutkimusten perusteella, että kysynnän hintajousto on -0.8 (liite 1). Tarjonnan hintajouston arvoksi on varustamoille suunnatun kyselyn tietojen pohjalta laskettu 1.4 (vrt. liite 3). Hintajoustoilla on olennainen merkitys kuluttaja- ja tuottajahintojen keskinäisten muutosten kannalta. Lyhyen ajan kannattavuus- ja työllisyysvaikutukset riippuvat lähinnä kysynnän hintajoustosta. Verollisiksi tulevien palveluiden kannattavuus- ja työllisyysmuutoksia voi laivaliikenteen kohdalla jossain määrin lieventää se, että asiakkaat korvaavat näiden palveluiden käyttöä käyttämällä enemmän aikaa ja rahaa muihin ostoksiin (vrt. liite 2). Käytännössä tällaiset substituutiovaikutukset lienevät kuitenkin melko vähäisiä eikä niiden merkitystä tässä yhteydessä tarkemmin arvioida. Toisaalta laivamatkat ja niillä käytetyt palvelut voivat olla toistensa komplementteja. Näin ollen palveluiden tulo verollisiksi voi vähentää sekä laivamatkoilla ostettavia palveluita että laivamatkojen kysyntää. Tätäkin on kuitenkin vaikea arvioida kvantitatiivisesti eikä arviointia yritetä tehdä käsillä olevan selvityksen laskelmissa. Taulukon 5.1 luvut kuvaavat siten pelkästään verollisiksi tulevien palveluiden hinta- ja kannattavuusmuutoksia. Taulukko 5.1 Arvonlisäverotuksen vaikutukset ulkomaan matkustajaliikenteen palveluihin lähtömaan mukaan Lähtömaa Suomi Ruotsi Viro Saksa Ravintolaruoka ja alkoholittomat juomat: Arvonlisäveron muutos, %-yksikköä Kuluttajahintojen muutos, % Tuottajahintojen muutos, % Kannattavuuden muutos, % Alkoholitarjoilu ja muut palvelut: Arvonlisäveron muutos, %-yksikköä Kuluttajahintojen muutos, % Tuottajahintojen muutos, % Kannattavuuden muutos, % Taulukosta 5.1 havaitaan, että verollisiksi tulevien palveluiden prosentuaaliset hintaja kannattavuusmuutokset ovat suurimmat niiden kansainvälisen liikenteen lähtömaiden kohdalla, joissa palveluiden tuleva arvonlisäverokanta on korkein. Vertailussa mukana olevista maista ravintoloiden ruokatarjoiluun kohdistuvat vaikutukset ovat suurimmat Ruotsista ja Virosta lähtevässä liikenteessä, koska matkustajaliikenteen ravintolaruokatarjoilun arvonlisäverotus kiristyy nykyisten verokantojen mukaan eniten näistä maista lähtevässä liikenteessä. Alkoholitarjoiluun ja muihin palveluihin kuin ravintoloiden ruokatarjoiluun kohdistuvat vaikutukset ovat sen sijaan suurimmat Ruotsista ja Suomesta lähtevässä liikenteessä. Taulukossa 5.1 esitetyt hintamuutokset on laskettu suoraan lähtömaiden arvonlisäverokantojen mukaan, jolloin verollisiksi
17 Ulkomaanliikenteen palveluiden arvonlisäverotuksen käyttöönoton vaikutukset laiva- ja lentoliikenteeseen tulevien palveluiden hintamuutokset olisivat tarkastelluilla reiteillä erilaiset matkan suunnasta riippuen. Käytännössä voi kuitenkin käydä niin, että aluskohtaiset palvelumyynnin hinnat asetetaan meno- ja tulomatkalla samoiksi. Taulukossa 5.1 esitettyjä suhteellisia kannattavuusmuutoksia voidaan soveltaa varustamoille suunnatun kyselyn tiedoista laskettuun verolliseksi tulevan palvelutuotannon myyntiin ja käyttökatteeseen lähtötilanteessa. Näin voidaan arvioida veromuutoksen euromääräisiä vaikutuksia varustamoiden myyntituottoihin ja kannattavuuteen. Taulukko 5.2 kuvaa myyntiin, kannattavuuteen ja työllisyyteen kohdistuvia vaikutuksia kokonaistasolla sekä erikseen Suomen ja Ruotsin ja Suomen ja Viron välisillä reiteillä, joista varustamoilta on saatu sen verran yksityiskohtaista tietoa, että vaikutusarviot on voitu tehdä. Kyselyyn saadut tiedot eivät ole kuitenkaan aivan kattavia, joten joitakin kannattavuuteen ja työllisyyteen vaikuttavia osatekijöitä on jouduttu arvioimaan. Arvion mukaan laivaliikenteen palveluiden arvonlisäverotus johtaisi 55 miljoonan euron luokkaa oleviin myyntituottojen menetyksiin suurimmille Suomesta operoiville matkustajaliikennettä harjoittaville varustamoille. Varustamoiden yhteenlaskettu käyttökate supistuisi noin 25 miljoonaa euroa. Suurin vaikutus kohdistuisi Suomen ja Ruotsin väliseen liikenteeseen. Työllisyysmenetykset saattaisivat olla yli 600 työpaikan luokkaa. Taulukko 5.2 Palveluiden arvonlisäverotuksen vaikutukset suurten varustamoiden myyntiin, kannattavuuteen ja työllisyyteen Yhteensä Suomen ja Ruotsin välinen liikenne Suomen ja Viron välinen liikenne Myynnin muutos, milj Myynnin muutos, % Palvelumyynnin muutos, % Käyttökatteen muutos, milj Käyttökatteen muutos, % Työllisyyden muutos, henkeä Työllisyyden muutos, % Taulukossa 5.2 esitetyt euromääräisten myynti- ja kannattavuusvaikutusten arviot sekä työllisyysvaikutusten arviot ovat siltä osin vain suuntaa-antavia, että lähtötietoja koskeva kysely suunnattiin vain suurimmille varustamoille ja laskennan pohjana ovat vuosien keskiarvotiedot. Jos verotus muuttuu vaikkapa vuonna 2012, kannattavuus- ja työllisyysvaikutuksia voidaan arvioida tarkemmin vasta vuoden 2011 lukujen pohjalta. Taulukko 5.2 antaa suuruusluokaltaan oikean kuvan veromuutoksen vaikutuksista suurimpien varustamoiden kannattavuuteen ja työllisyyteen, mutta koko Suomesta käsin toimivan laivaliikenteen osalta tässä esitettyjä arvioita täytyy kuitenkin edellä mainituista syistä pitää vain minimivaikutuksia kuvaavina. Koko laivalii-
ETLA Discussion Papers, The Research Institute of the Finnish Economy (ETLA), No. 1266